
Parlamentul  României

Camera  Deputaţilor

Comisia pentru industrii si servicii

Bucureşti 19.02.2013                                                                                                                                                                                 23/263/2012
AVIZ

asupra proiectului de Lege pentru ratificarea Protocolului privind managementul durabil al pădurilor, adoptat la Bratislava la 27 mai 2011 şi semnat de România la 27 mai 2011, la Convenţia cadru privind dezvoltarea durabilă a Carpaţilor, adoptată la Kiev la 22 mai 2003


În conformitate cu prevederile art. 95 din Regulamentul Camerei Deputaţilor, republicat,cu modificările şi completările ulterioare, Comisia pentru industrii şi servicii a fost sesizată spre dezbatere şi avizare cu  proiectul de Lege pentru ratificarea Protocolului privind managementul durabil al pădurilor, adoptat la Bratislava la 27 mai 2011 şi semnat de România la 27 mai 2011, la Convenţia cadru privind dezvoltarea durabilă a Carpaţilor, adoptată la Kiev la 22 mai 2003, transmis cu adresa PL.x 451 din 12 noiembrie 2012 şi înregistrat cu nr.23/263 din 13 noiembrie 2012.


Avizul comisiei urmează să fie transmis Comisiei pentru administraţie publică, amenajarea teritoriului şi echilibru ecologic, care este sesizată în fond.

Proiectul are ca obiect ratificarea Protocolului privind managementul durabil al pădurilor, adoptat la Bratislava la 27 mai 2011 şi semnat de România la 27 mai 2011, la Convenţia cadru privind dezvoltarea durabilă a Carpaţilor, adoptată la Kiev la 22 mai 2003, ratificată de România prin Legea nr. 389/2006.

Protocolul reprezintă o înţelegere internaţională, care, prin obiectul de reglementare, intră sub incidenţa Legii nr. 590/2003 privind tratatele, urmând a fi supus spre ratificare Parlamentului.
          Consiliul Legislativ a avizat favorabil propunerea legislativă, cu unele observaţii şi propuneri, conform avizului transmis comisiei cu adresa nr. 800/11.10.2012.
Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a dezbătut proiectul de lege menţionat mai sus în şedinţa din data de  19.02.2013.                                                                                                
           În urma dezbaterilor, membrii comisiei au hotărât, cu majoritate de voturi, să avizeze favorabil proiectul de Lege pentru ratificarea Protocolului privind managementul durabil al pădurilor, adoptat la Bratislava la 27 mai 2011 şi semnat de România la 27 mai 2011, la Convenţia cadru privind dezvoltarea durabilă a Carpaţilor, adoptată la Kiev la 22 mai 2003.
În raport de obiectul şi conţinutul său propunerea legislativă face parte din categoria legilor ordinare.
Potrivit prevederilor art.75 alin.(1) din Constituţia României, republicată, prima Cameră sesizată este Camera  Deputaţilor.
PREŞEDINTE,

Iulian Iancu
            Consilier parlamentar.

